

***SADRŽAJ :***

*1. UVOD*

*2. USTROJSTVO RADA*

*3. MATERIJALNI UVJETI RADA*

*4. NJEGA I SKRB ZA TJELESNI RAST DJECE I NJIHOVO*

*ZDRAVLJE*

*5. ODGOJNO-OBRAZOVNI RAD*

*6. NAOBRAZBA I STRUČNO USAVRŠAVANJE*

*ODGAJATELJA I STRUČNIH SURADNIKA*

*7. SURADNJA S RODITELJIMA*

*8. SURADNJA S DRUŠTVENIM ČIMBENICIMA*

*9. PLAN I PROGRAM RADA UPRAVNOG VIJEĆA*

*10. GODIŠNJE IZVJEŠĆE O REALIZACIJI PLANA RAVNATELJA*

Na sjednici Odgojiteljskog vijeća dječjeg vrtića „ Dječji san „ održanoj dana 29.08.2022.godine razmatrano je i usvojeno Izvješće o radu dječjeg vrtića

„ Dječji san „ u pedagoškoj 2021./2022. godini.

Ravnateljica dječjeg vrtića

„ Dječji san „

Sanja Coha

Upravno vijeće dječjeg vrtića „ Dječji san „ na svojoj sjednici održanoj 31.08.2022. godine donijelo je Odluku o prihvaćanju Izvješća o radu dječjeg vrtića „ Dječji san „ u pedagoškoj 2021./2022. godini.

Predsjednica Upravnog vijeća

Kristina Bosak

***1. UVOD***

Dječji vrtić Dječji san je javna ustanova koja u okviru djelatnosti ranog i predškolskog odgoja i obrazovanja ostvaruje programe u kojima, u skladu sa humanističko razvojnom koncepcijom , potiče cjelovit razvoj i integrirano učenje djece predškolske dobi , razvoj dječjih kompetencija , poštivanje različitosti ; osigurava njegu i skrb za djecu predškolskog uzrasta.

Organizacija rada planirana je i izvršena rukovodeći se novim Državnim pedagoškim standardom predškolskog odgoja i obrazovanja .

Godišnje izvješće o radu izrađeno je na osnovi cjelogodišnjeg sudjelovanja i praćenja rada, pismenih izvještaja odgojitelja kao i samo vrednovanja svih sudionika odgojno-obrazovnog procesa.

Osnivači vrtića su fizičke osobe Kristina Bosak i Sandra Coha.

Sjedište vrtića je u Svetoj Nedelji, Svetonedeljska 18.

Rad se provodio u dvije odgojno-obrazovne skupine :

1. Mješovita jaslička skupina ( skupina djece od 1. do 3. godine )
2. Mješovita vrtićka skupina ( skupina djece od 4. do 7. godine )

Ostvarenje zadaća iz Godišnjeg plana i programa rada u pedagoškoj godini 2021./2022. odvijalo se u specifičnim prilikama nakon proglašenja epidemije COVID 19.

***2. USTROJSTVO RADA***

Pedagoška godina počela je 1. rujna 2021. a završila je 31. kolovoza 2022. godine. Vrtić je radio pet dana u tjednu od ponedjeljka do petka. Radno vrijeme vrtića prilagođeno je potrebama roditelja od 6,30 – 17,30 sati.

Dječji vrtić „ Dječji san „ u izvještajnom je razdoblju ostvario sljedeće programe:

1.

• REDOVITI PROGRAM

- Cjelodnevni program (10-satni) - za djecu jasličke i vrtićke dobi

- Poludnevni program ( 6-satni i 4-satni) - za djecu vrtićke dobi

• DRUGI KRAĆI I REKREATIVNI PROGRAMI

- Programi umjetničkog, kulturnog i sportskog sadržaja

- Jednodnevni izleti, šetnje

- Ustrojstvo rada u ljetnim mjesecima temeljem prijava roditelja (srpanj-kolovoz )

U izvještajnom razdoblju vrtić je polazilo ukupno 33 djece u redovitim cjelodnevnim i poludnevnim programima. Cjelodnevni (10-satni) program polazilo je ukupno 31 dijete a poludnevni (4 i 6-satni) polazilo je 2 djece. Djeca su bila raspoređena u dvije odgojno-obrazovne skupine. Broj djece tijekom pedagoške godine nije se mijenjao. Većina djece koja su polazila vrtić bila je s područja Grada Svete Nedelje . Četvero djece bilo je s područja Grada Samobora, jedno dijete iz Stupnika, jedno dijete iz Zaprešića, jedno dijete iz Zagreba , te jedno dijete iz Općine Jakovlje.

U pedagoškoj godini 2021./ 2022. na realizaciji programa rada sudjelovalo je : od listopada 2021. Jasmina Štefanac ( zamjena za rodiljni dopust Jasmine Hojkurić Majdak ) do siječna 2022. kada prelazi na novo radno mjesto, Snježana Mihelčić ( neodređeno puo radno vrijeme ) , Silvana Bračun od rujna 2021. na određeno puno radno vrijeme, Maša Herceg ( određeno puno radno vrijeme, od siječnja 2022. ) ,viša medicinska sestra Kristina Bosak , ravnateljica i odgojiteljica Sanja Coha ( neodređeno puno radno vrijeme ), te spremačica Nives Ivezić ( zaposlena na neodređeno puno radno vrijeme ) do 15. kolovoza 2022. kada prelazi na novo radno mjesto.

***Program ranog učenja engleskog jezika***

Zbog pandemije uzrokovane COVID 19 franšiza Helen Doron „ i ove godine nije provodila program ranog učenja engleskog jezika u Vrtiću. Vlasnica franšize u dogovoru s roditeljima provodila je program ranog učenja engleskog jezika on line.

2.

***Program predškole***

U program predškole bilo je uključeno sedmero djece a provodio se u redovitom desetsatnom programu. Prije samog provođenja programa predškole , organiziran je roditeljski sastanak na kojem je ravnateljica roditeljima dala sve potrebne obavijesti o trajanju i načinu provođenja programa. Program su provodile odgojiteljice Sanja Coha i Snježana Mihelčić. Program se provodio od 1. listopada 2021. godine do 31. svibnja 2022. godine .

***Zaposlenici***

Na realizaciji programa rada sudjelovalo je 5 zaposlenika , 3 odgojiteljice, 1 odgojiteljica/ravnateljica i spremačica

TABLICA 1.

|  |  |  |
| --- | --- | --- |
| **TABELARNI PRIKAZ ZAPOSLENIH; NAZIV RADNOG MJESTA** | **BROJ IZVRŠITELJA** | **STRUČNA SPREMA** |
| 1 RAVNATELJICA | 1- NEPUNO RADNO VRIJEME | VŠS |
| 2 ODGAJATELJICA | 4- PUNO RADNO VRIJEME | VŠS |
| 3 SPREMAČICA | 1 - PUNO RADNO VRIJEME | NKV |

Ustroj odgojnih radnika zaposlenih u vrtiću zadovoljava potrebe djece i roditelja.

Rad odgojno – obrazovnih radnika organiziran je u dvije smjene :

1. smjena – od 6,30 do 12,30 sati
2. smjena – od 11,30 – do 17,30 sati

Dnevno radno vrijeme radnika je 8 sati , odnosno 40 sati tjedno.

3.

TABLICA 2.

|  |  |  |
| --- | --- | --- |
| **TJEDNA STRUKTURA RADNOG VREMENA ODGOJNO-OBRAZOVNIH RADNIKA RED.BR.** | **OPIS POSLOVA** | **BROJ SATI** |
| 1 | Neposredni rad u odgojno-obrazovnom procesu | 27,5 SATI |
| 2 | Planiranje, pripremanje i vrednovanje rada, priprema prostora i poticaja | 5 SATI |
| 3 | Stručno usavršavanje, suradnja i savjetodavni rad s roditeljima javni nastupi, ostalo | 5 SATI |
| 4 | Dnevni odmor | 0,5 SATI |
| **UKUPNO** | | **40 SATI** |

Odgojitelji su radili neposredno s djecom 27,5 sati a ostalih 12,5 sati ostvareni

su kroz dnevne pripreme , planiranje , valorizacije , suradnju s roditeljima , stručno usavršavanje , stručne aktive , svečanosti , priredbe i ostale poslove .

Za odsutne odgojitelje zbog kraćeg bolovanja rad se organizirao produživanjem radnog vremena odgojitelja, odnosno preraspodjelom radnog vremena.

Zbog pojave COVID 19 među djelatnicima u jasličkoj skupini, ista je bila zatvorena na 5 ( pet ) radnih dana u mjesecu siječnu 2022.

4.

***Organizacija ljetnog rada***

Organizacija ljetnog rada Vrtića vratila se na stanje koje je bilo prije pojave pandemije uzrokovane COVID 19.. Na sjednici Upravnog vijeća donesena je Odluka o kolektivnom godišnjem odmoru od tri tjedna i to u periodu od 25. srpnja do 16. kolovoza 2022. godine.

Tijekom srpnja i kolovoza 2022. godine rad u vrtiću bio je organiziran u jednoj skupini . Broj djece koja dolaze u vrtić tijekom ljetnih mjeseci razlikuje se od prethodne godine ( veći je broj prijavljene djece ) – broj prijavljene djece za srpanj bio je 21 a za kolovoz 19 djece.

Prilikom organizacije ljetnog rada nastojalo se svim radnicima osigurati korištenje godišnjeg odmora u željenim terminima a preostali radni dani (u prosjeku 3 dana) biti će korišteni u nekom drugom dijelu godine, u skladu s potrebama radnika i mogućnostima vrtića.

***3. MATERIJALNI UVJETI RADA***

Materijalna sredina u kojoj su djeca boravila bila je poticajna i omogućavala zadovoljavanje potreba za druženjem, zabavom, učenjem kroz istraživanje, samostalnost te aktivnu angažiranost svakog djeteta.

Prema iskazanim potrebama, tijekom izvještajnog razdoblja sredstvima Osnivača izvršene su sljedeće veće investicije:

- kupljena i montirana pocinčana vrtna kućica za alat

- kupljene i montirane betonske ploče ( podloga za vrtnu kućicu )

- kupljen potreban alat za uređenje vrtićkog dvorišta

- kupljene plastične garniture za djecu za vrtićko igralište

- zamijenjene su dotrajale daske na školjkama

- kupljen visoki kuhinjski element

- obavljeni su soboslikarski i ličilački radovi na katu vrtića

- bojom su osvježena sva sobna vrata na katu vrtića

- kupljen niski okrugli stol i 4 stolice za jasličku skupinu

- kupljen novi laptop za potrebe ureda

5.

Manje investicije i tekući popravci financirani su iz tekućeg poslovanja vrtića. Tijekom 2021./2022. pedagoške godine osigurani su sljedeći materijalni uvjeti:

- kontinuirano smo nadopunjavali didaktičku opremu, slikovnice i potrošni materijal za rad s djecom;

- nadopunjen je kuhinjski inventar;

- prema iskazanim potrebama odgojitelja kupljen je novi DVD i CD player;

- obavljeno je godišnje održavanje sustava ventilacije u kuhinji, plinske instalacije, klima uređaja i protupožarnih aparata, sukladno Zakonu o zaštiti na radu; ENERGO INSPEKT d.o.o.

- u objektu su provedene mjere deratizacije, dezinfekcije i dezinsekcije; ADRIA GRUPA d.o.o.

- osigurano je redovito uzorkovanje hrane i brisova u smislu sanitarne ispravnosti i čistoće objekta; redovito uzimanje uzoraka vode; LABOS d.o.o.

- nabavljeni su najpotrebniji novi naslovi stručne literature za odgojno-obrazovne radnike;

- redovito smo poboljšavali uvjete za boravak i sigurnost djece na vanjskim prostorima vrtića;

Evidentan je nedostatak prostora za zaposlenike ( soba za odgojitelje za dnevnu stanku ) nema ga zbog nedostatka prostora.

Skladišni prostor vrlo je mali , te dio materijala i raznih drugih predmeta odlažemo u privatnom prostoru osnivača vrtića.

Vrtić ne posjeduje dvoranu što nadoknađujemo čestim boravkom na otvorenom, odnosno na igralištu vrtića.

6.

***4. NJEGA I SKRB ZA TJELESNI RAST DJECE I BRIGA***

***ZA NJIHOVO ZDRAVLJE***

Bitna zadaća tijekom godine odnosila se na promicanje zdravog razvoja djeteta, stjecanju pozitivnih stavova i navika zdravog načina života u segmentima bitnim za cjelokupan rast i razvoj djeteta kroz:

- Prehranu

- Dnevni ritam

- Praćenje psihofizičkog i zdravstvenog razvoja djece

- Osiguravanje higijenskih uvjeta - nadzor nad higijenskim uvjetima, koordinaciji rada, međusobnoj suradnji

• PREHRANA

Tijekom cijele godine vodila se briga o zdravoj prehrani koja je važna za očuvanje zdravlja djece i usvajanje pravilnih prehrambenih navika. Posebna briga vodila se o kvaliteti namirnica te izradi jelovnika koje smo sastavljali na osnovu Prehrambenih standarda za planiranje prehrane djece u dječjim vrtićima, pri čemu su poštovane preporuke o učestalosti konzumiranja pojedinih namirnica te sezonskoj ponudi voća i povrća. Putem oglasne ploče u atriju Vrtića roditelji su se mogli informirati o jelovniku.

Priprema obroka obavlja se u kuhinji u Kalinovici , a ručak se u termos posudama prevozi u vrtić. Ostali obroci u vrtiću pripremaju se u čajnoj kuhinji.

U desetsatnom programu djeca su dobivala 4 obroka:

- doručak, voće, ručak i užinu.

Voće i voda su djeci dostupni tijekom cijelog dana u sobi dnevnog boravka.

Kontrola i nadzor prehrane djece redovito je obavljana od strane LABOS d.o.o. s kojim vrtić ima ugovor o suradnji..

Uzorci obroka uzimaju se više puta godišnje. Ispitivanjem uzoraka hrane utvrđuju se energetske i prehrambene vrijednosti obroka. Vrši se ispitivanje mikrobiološke ispravnosti i kemijska analiza hrane. U skladu sa odredbama Zakona o vodi za ljudsku potrošnju, jedanput godišnje su u objektu uzeti uzorci vode na kemijsku i mikrobiološku analizu , a nakon epidemije COVID 19 i češće po preporuci HZJZ.

7.

Tijekom izvještajnog razdoblja ispitivana je također i mikrobiološka čistoća prostora, pribora i površina ruku spremačice/servirke

* DNEVNI RITAM

Dnevni ritam skupina nadograđuje se na osnovni ritam koji izgleda ovako:

- dolazak i okupljanje djece uz odabir željenih aktivnosti u centrima;

- jutarnja tjelovježba;

- doručak;

- individualne ili skupne aktivnosti, igraonice;

- boravak na zraku;

- ručak;

- popodnevne mirne aktivnosti ili dnevni odmor za mlađu djecu;

- užina;

- nastavak aktivnosti po centrima, boravak na zraku;

- odlasci djece kući.

Dnevni odmor organiziran je za svu djecu koja za to imaju potrebu u periodu od 12:00 do 14:30 sati. Krevetići se svakodnevno spuštaju i razmještaju u prostoru sobe dnevnog boravka a djeca imaju vlastite pidžamice i vlastitu posteljinu.

• PRAĆENJE PSIHOFIZIČKOG I ZDRAVSTVENOG RAZVOJA DJECE

Organizacijom odgojno-obrazovnog rada i njege te u svakodnevnom boravku i aktivnostima djece u predškolskoj ustanovi, djelovalo se na zadovoljavanje dječjih potreba, na očuvanju i unapređivanju njihovog zdravlja.

Prilikom upisa djeteta u vrtić roditelji su dostavljali potvrde o sistematskom pregledu, obaveznom cijepljenju, kroničnim bolestima i svemu što može imati značaj za zdravlje djeteta. Na prvom roditeljskom sastanku je dogovoreno da djeca u vrtić moraju nakon bolesti doći zdrava, što dokazuju liječničkom potvrdom.

Briga za očuvanje zdravlja i zdravstvena zaštita provodila se tijekom čitave godine.

S djecom se kontinuirano radilo na usvajanju kulturno-higijenskih navika, pravilnim prehrambenim navikama te učenju ponašanja kojima se čuva mentalno i tjelesno zdravlje.

Tjelesne aktivnosti provođene su kontinuirano. U skladu s vremenskim prilikama djeca često borave na svježem zraku na vanjskom prostoru, šetnjama i izletima u prirodu.

8.

Redovito se provode antropometrijska mjerenja tjelesne visine i težine. Na taj način lako možemo uočiti problem jače pothranjenosti ili pretilosti kod djece, kao i njihov napredak i razvoj na području tjelesnog rasta.

Prilikom uvida u zdravstvenu dokumentaciju (liječničke ispričnice) vidljivo je da su djeca najviše bolovala od respiratornih bolesti i crijevnih viroza.

U protekloj godini nisu evidentirane teže ozljede djece. Manje ozljede zbrinute su . Tjelesne aktivnosti provođene su kontinuirano. U skladu s vremenskim prilikama djeca često borave na svježem zraku na vanjskom prostoru, šetnjama i izletima u prirodu. Aktivnosti na vanjskom prostoru odvijale su se kad god su to vremenski uvjeti dozvoljavali. Skupine su provodile i redovitu jutarnju tjelovježbu u sobama dnevnog boravka jer naš vrtić nema dvoranu.

Prostor igrališta na dvorištu na kojem djeca borave veći dio godine također podliježe zadovoljavanju higijenskih i zdravstvenih normi važnih za sigurnost djece.

Pregledi igrališta i preventivno održavanje sprava najvažnija su karika za dugoročno ispravno i sigurno igralište. Svakog jutra prije izlaska djece na igralište provodi se pregled sprava za igranje djece kao i cijelog prostora igrališta u cilju otklanjanja nedostataka i opasnih predmeta.

• SANITARNO-HIGIJENSKI UVJETI

Čišćenje i dezinfekcija svih prostora u kojima borave djeca obavlja se svakodnevno odgovarajućim sredstvima. Redovito se dezinficiraju igračke i radne površine te se vodi evidencija čišćenja.

Redovito smo brinuli o higijeni i prozračnosti prostora o čemu je brigu vodilo svo osoblje koje je upoznato sa primjerenim dezinfekcijskim sredstvima.

Ruke peremo sa tekućim sapunom i koristimo papirnate ručnika te sredstva za dezinfekciju ruku.

Svi zaposleni radnici imaju uredne sanitarne iskaznice, a servirka i položen tečaj higijenskog minimuma.

Redovito je provedena dezinfekcija, deratizacija i dezinsekcija svih prostora vrtića od strane „ ADRIA GRUPE”, s kojim vrtić ima sklopljen Ugovor o suradnji.

9.

**5. *ODGOJNO-OBRAZOVNI RAD***

Tijekom pedagoške 2021./2022. godine u vrtiću se provodio cjelodnevni (10-satni) program i poludnevni (4-satni i 6-satni) program, sukladno Godišnjem planu i programu rada.

Odgojno-obrazovni proces temeljen je na suvremenoj humanističko-razvojnoj koncepciji čime njegujemo osnovna načela koja uključuju raznolikost, slobodu i otvorenost djeteta.

Cilj nam je bio oblikovati okruženja u kojem će se dijete osjećati dobrodošlo i sigurno te imati prigodu za igru, učenje i odgoj na njemu prihvatljiv način. Zato se i ove godine kontinuirano radilo na unaprjeđenju i oblikovanju poticajnog materijalnog i socijalnog okruženja. Sve sobe dnevnog boravka strukturirane su po centrima aktivnosti, pri čemu su uvaženi interesi i razvojne mogućnosti djece te pedagoški i estetski kriteriji.

U svim skupinama je primijećena velika ponuda pedagoški neoblikovanog materijala i različitog poticajnog materijala kojeg izrađuju odgojitelji. Centri aktivnosti su tijekom godine mijenjani u skladu sa interesima djece.

Igra u dječjem vrtiću predstavlja osnovni oblik života i rada djece, te služi realizaciji odgojno - obrazovnih zadaća. Kroz igru djeca iskazuju svoje potencijale i aktivnosti: maštu, stvaralaštvo, samostalnost, slobodu kretanja, istraživanje i eksperimentiranje što kod djece razvija intelektualne i druge kompetencije.

Putem igre realizirane su sljedeće bitne zadaće:

- briga za sigurnost djece;

- praćenje i unapređivanje kvalitete odgojno-obrazovne prakse u dobnim skupinama;

- razvoj potencijala svakog pojedinog djeteta i skupine;

- komunikacija između skupina;

- razvijanje suradnje među djecom i odgojiteljima;

- istraživanje likovnog stvaralaštva djece te poticanje tjelesnog, glazbenog, plesnog, dramskog i scenskog odgoja;

- istraživanje funkcije pedagoški neoblikovanog prirodnog i otpadnog materijala u igri djece;

- izleti, posjete s ciljem upoznavanja životnog okruženja i usvajanja novih znanja i vještina; - rad na istraživačkim projektima;

10.

- rad na kvalitetnoj primjeni pedagoške dokumentacije s ciljem unapređivanja procesa odgoja

Svaka odgojna skupina je aktivnosti i sadržaje prilagodila dječjim potrebama i razvojnim mogućnostima koje su odgojitelji pedagoško-metodički osmišljavali.

***PRAĆENJE I POTICANJE RAZVOJA DJECE***

Uvažavajući razvojne mogućnosti djece kontinuirano se pratio i poticao cjelovit razvoj djece kroz razvojna područja:

*• Tjelesni i psihomotorni razvoj*

- poticali smo prirodne oblike kretanja (hodanje, skakanje; puzanje, provlačenje);

- poticali smo razvoj posebnih motoričkih vještina (pokretne igre i sportovi za djecu);

- poticali smo razvoj psiho-motoričkih sposobnosti (ravnoteža, snaga, brzina, spretnost, preciznost, izdržljivost);

- poticali smo razvoj krupne i fine motorike;

- utjecali smo na razvoj samostalnosti pri svlačenju i oblačenju, vezanje uzica na obući

*• Socio-emocionalni razvoj i razvoj ličnosti*

- njegovao se razvoj pozitivne slike o sebi;

- poticao se razvoj socijalne interakcije, socijalne vještine - (međusobno uvažavanje, druženje, suradnja, zajednički rad, nenasilno rješavanje konflikta);

- poticao se emocionalni razvoj - (reguliranje emocija, empatija);

*• Spoznajni razvoj*

- utjecali smo na razvoj osjeta i percepcije (pet osnovnih osjetila);

- razvijali smo pamćenje, pažnju i koncentraciju (opseg i duljina pamćenja).

- razvijali smo mišljenje i rješavanje problema (klasifikacija, kvantitativni i kvalitativni te prostorno-vremenski odnosi);

- razvijali smo percepciju sličnosti i razlika među predmetima i pojavama te uočavanje veza i odnosa među njima;

11.

*• Govor, komunikacija, izražavanje i stvaralaštvo*

- poticali smo govorni razvoj (artikulaciju, jezik, rječnik);

- poticali smo vještine slušanja i razumijevanja (priče, glazbe, međusobnog slušanja);

- poticali smo razvoj cjelokupnog komunikacijskog sustava (neverbalni, verbalni, glazbeno-scenski, likovni);

- poticali smo stvaralačko izražavanje djece u različitim područjima izražavanja.

**PLANIRANJE ODGOJNO-OBRAZOVNOG RADA**

Odgojitelji su odabirali aktivnosti odgojno-obrazovnog rada na temelju promatranja i prepoznavanja interesa djeteta. Aktivnosti koje su se provodile s djecom mogu se klasificirati kao:

životno-praktične i radne aktivnosti - vezane uz biološke potrebe, njegu, svlačenje, oblačenje, samoposluživanje i samostalnost prilikom uzimanja obroka, izrada igračaka;

- raznovrsne igre - igre s pravilima, imitativne igre, simboličke igre konstruiranja građenja;

- društvene i društveno-zabavne aktivnosti — druženje djece i odraslih, šetnje, priredbe, svečanosti;

- umjetničko promatranje, slušanje, interpretacija umjetničkih tvorevina za djecu slikovnica, književnih, likovnih, glazbenih, scenskih i drugih djela;

- raznovrsno izražavanje i stvaranje djeteta - govorno-scensko izražavanje, pjevanje, sviranje, plesanje, slikanje, crtanje, modeliranje, konstruiranje;

- istraživačko-spoznajne aktivnosti - promatranje, upoznavanje nečega, istraživačko manipuliranje predmetima, posjeti, šetnje, eksperimentiranje, otkrivanje praktičnog i verbalnog rješavanja problema;

- specifične aktivnosti s kretanjem - svakodnevno tjelesno vježbanje i boravak na svježem zraku.

Sadržaji i teme odgojno-obrazovnog rada razrađuju se globalnim planiranjem na početku godine prvenstveno u skladu s dobi djece i njihovim razvojnim potrebama te ciklusima u prirodi i kulturnim odrednicama životne sredine, ali i prema specifičnim interesima djece.

12.

***PEDAGOŠKA DOKUMENTACIJA***

Na nivou skupine planiralo se sljedeće:

- tromjesečni plan (makro) sa sastavnicama: razvojne zadaće, materijalno- organizacijski

- uvjeti, sklopovi aktivnosti, oblici suradnje s roditeljima i stručnjacima;

- tjedni plan (mikro) sa sastavnicama: planirane aktivnosti po metodičkom slijedu, poticaji i poslovi nužni za ostvarenje plana;

- dnevni plan sa sastavnicama: planirani poticaji za usmjerene i spontane aktivnosti, iskorišteni situacijski poticaji, dnevne bilješke o djeci i aktivnostima, suradnji sa stručnjacima, zajedničkim aktivnostima te pripreme za roditeljske sastanke.

Valorizacija se obavljala na kraju svakog orijentacijskog razdoblja na način vrednovanja planiranih razvojnih zadaća, u vidu procjene postignuća djece za pojedini razvojni aspekt.

Na nivou Ustanove i odgojne skupine vodila se sljedeća pedagoška dokumentacija:

- imenik djece;

- evidencijska lista dolaska djece;

- pedagoška dokumentacija odgojne skupine;

- matična knjiga;

- ljetopis;

- popisi djece po odgojnim skupinama;

- godišnji plan i program Ustanove;

- izvješće Ustanove;

- zapisnici o radu Upravnog vijeća;

- foto i video zapisi na nivou Ustanove.

13.

***PREGLED ZNAČAJNIH AKTIVNOSTI PROVEDENIH S DJECOM ODGOJNIH SKUPINA TIJEKOM 2021./2022. PEDAGOŠKE GODINE***

*Rujan 2021.*

* *Hrvatski i olimpijski dan – sportski i edukativni sadržaji na otvorenom*
* *Dan zdravih zubi – aktivnosti uz pravilno održavanje higijene zubi*
* *Obilježavanje 1. dana jeseni uz razne aktivnosti*
* *Obilježavanje hrvatskog Dana policije 29.09. – djeca i promet*

*Listopad 2021.*

* *Izlet djece mješovite skupine na seosko gospodarstvo Šimanović.*
* *Dječji tjedan- aktivnosti s naglaskom na Prava djece, međusobno druženje po skupinama*
* *Kazališna predstava za djecu „ Kukuruzni kruh Oliver „ 12.10.*
* *Dan zahvalnosti za plodove Zemlje – radionice djece i odgojitelja po skupinama, blagoslov kruha i krušnih proizvoda s velečasnim M. Kušenićem.*
* *Svjetski dan jabuka – istraživačko spoznajne aktivnosti, izrada raznih slastica od jabuka*
* *Dan hrvatske kravate 18.10.*

*Studeni 2021.*

* *svjetski dan izumitelja 09.11.*
* *„ Mudra sova i lukava lisica „ Teatar Gavran - predstava za djecu*
* *„ Jesenska svečanost „ djece i odgojitelja 11.11.*
* *obilježili smo Dan sjećanja na Vukovar*
* *pripreme za adventsko vrijeme*

*Prosinac 2021.*

* *pripreme za blagdan Svetog Nikole; poklon paketi za djecu*
* *obilježili smo blagdan Svete Lucije – sadnja pšenice*
* *JOZO BOZO – dječji mađioničar u gostima.*
* *božićne radionice djece i odgojitelja na kojima smo izrađivali nakit za našu jelku*
* *kićenje naše vrtićke jelke*

14.

*Siječanj 2022.*

* *mnogobrojne aktivnosti vezane uz zimu i zimske radosti*
* *obilježavanje Svjetskog dana smijeha*
* *istraživačko-spoznajne aktivnosti „ opasnosti u kući, vrtiću…“*
* *početak dječjeg projekta „ Voda „jaslička skupina ;*

*Veljača 2022.*

* *projekt djece mješovite skupine „ Svemir „*
* *Fašnik u vrtiću*
* *Sveti Valentin, teme o ljubavi i prijateljstvu*
* *Pripreme za uskršnji Sajam , izrada raznih dekoracija za Uskrs*

*Ožujak 2022./ Travanj 2022.*

* *šetnje naseljem, uočavanje promjena u našoj okolini*
* *Posjet Tehničkom muzeju i Planetariju u Zagrebu – mješovita vrtićka skupina 02.03.*
* *teme vezane uz godišnje doba „ Proljeće „ ( biljni i životinjski svijet , vremenske prilike )*
* *JOZO BOZO u gostima – dječji mađioničar*
* *teme vezane uz blagdan „ Uskrsa „; priče, slikovnice,male likovne radionice i sl.*
* *Uskršnji sajam 11.04.*
* *Lutkarska predstava „ Radoznali zec i jaje „ SVIJET LUTAKA 11.04.*
* *prigodnim aktivnostima obilježili smo Dan voda kao i Dan planete Zemlje*

*Svibanj 2022.*

* *obilježavanje Majčinog dana*
* *posjet imanju „ Svijet prirode „ 17.05. – mješovita vrtićka skupina*

*Lipanj 2022.*

* *završne svečanosti odgojnih skupina*

15.

**6*. NAOBRAZBA I STRUČNO USAVRŠAVANJE***

***ODGOJITELJA I STRUČNIH SURADNIKA***

Temeljem članka 29. Zakona o predškolskom odgoju i obrazovanju , te Pravilnika o unutarnjem ustrojstvu i načinu rada Dječjeg vrtića Dječji san , odgajatelji i stručni suradnici obvezni su stručno se usavršavati . Stručno usavršavanje ostvarivalo se putem :

1. Sjednica odgajateljskog vijeća
2. Individualnog stručnog usavršavanja
3. Skupnog stručnog usavršavanja
4. Stručne literature ( knjige , časopisi i slično )

1 ) Sjednice odgojiteljskog vijeća : tijekom pedagoške godine održano je i realizirano 10 sjednica odgojiteljskog vijeća . Na sjednicama je :

- podneseno izvješće o radu vrtića tijekom ljetnih mjeseci

- utvrđen prijedlog Godišnjeg plana i programa rada vrtića za pedagošku

godinu

- utvrđen prijedlog Kurikuluma vrtića

- izvršena analiza pedagoške dokumentacije

- odgojitelji su upoznati sa rasporedom rada i organizacijom rada u novoj

pedagoškoj godini

2 ) Individualno stručno usavršavanje : godišnjom satnicom planirano je 20 sati a baziralo se većim dijelom na čitanje stručne literature . Razlog tome je što dvije odgojiteljice tijekom ove godine ( zaposlene na određeno puno radno vrijeme, zamjene za rodiljne dopuste ) ne udovoljavaju uvjetima za prijavu na stručne skupove AZOO , a odgojiteljica S.Coha koja obnaša i dužnost ravnateljice Vrtića zbog specifičnosti rada mogla se tijekom godine samo prijavljivati se na razne webinare . Problem stručnog usavršavanja odgojiteljica permanentno se proteže već niz godina. Tome je i razlog organizacija rada budući da četiri odgojiteljice rade u dvije odgojno-obrazovne skupine pa

izostanak bilo koje odgojiteljice zahtjeva drugačiju organizaciju rada. Stručno usavršavanje odgojitelja nije dovoljno .

16.

3 ) Skupno usavršavanje u vrtiću :

Ručno šivanje ( radionica ) - Sanja Coha ,ravnateljica vrtića

Zarazne dječje bolesti – Kristina Bosak, zdravstvena voditeljica Vrtića

4 ) Stručnu literaturu nabavljamo tijekom godine prema ponudama , pratimo časopise za djecu i odgajatelje , časopise za izradu igračaka i drugih kreativnih ideja .

Odgojitelji predlažu redovitu primjenu aktivnog radioničkog rada na stručnim sastancima u ustanovi te više razmjene iskustava među odgojiteljima i edukaciju na temu planiranja i programiranja odgojno-obrazovnog rada, naravno kada će to zdravstvene mjere dozvoljavati.

Zaključci i smjernice za narednu godinu :

* redovite timske konzultacije o problemima odgojno-obrazovne prakse
* timsko planiranje odgojno-obrazovnog rada
* radionički obraditi teme iz odgojne prakse
* prijavljivati se na dostupne webinare

17.

***7. SURADNJA S RODITELJIMA***

Važan preduvjet optimalnog razvoja i odgoja djeteta je suradnja odgojno-obrazovnog osoblja s roditeljima u koju treba ulagati povjerenje, otvorenost, toleranciju, spremnost za uvažavanje osobnih kompetencija, razmjena informacija o djetetu, usklađivanje odgojnih utjecaja i zajedničko rješavanje problema u razvoju i odgoju djeteta.

Tijekom pedagoške 2021./2022. godine se uspješno ostvarivala smjernica humanističke razvojne koncepcije u zajedničkom djelovanju obitelji i predškolske ustanove na cjeloviti razvoj djeteta , jer je rad sa roditeljima bio konstantno provođen i obogaćivan novim sadržajima i oblicima suradnje .

Svi su roditelji nastojali tijekom pedagoške godine sudjelovati barem u jednom obliku suradnje i time su ostvarivali stavku u obvezi roditelja da se aktivno interesira i sudjeluje u odgoju , obrazovanju i razvoju djeteta .

1. Djelovanje na informiranju i edukaciji roditelja :

* u rujnu 2021. godine održani su roditeljski sastanci na otvorenom za roditelje novoupisane djece ali i naše stalne polaznike na kojima su se roditelji upoznali sa ustrojstvom rada Dječjeg vrtića . Nositelj je bila ravnateljica vrtića ;
* u skladu s planiranim zadacima i sadržajima suradnje s roditeljima tijekom 2021./2022. godine održano je na nivou predškolske ustanove 2 roditeljska sastanka . Prisutnost roditelja bila je u prosjeku 85 % .
* Obzirom na protuepidemijske mjere individualne konzultacije svedene su na minimum
* Na roditeljskim sastancima roditelji su iskazivali svoje želje i potrebe , interese , upoznali su se s koncepcijom odgojno obrazovnog rada , dječjim aktivnostima , dogovarali se o zajedničkim akcijama
* stalno informiranje roditelja o trenutnim zbivanjima i potrebama , te o ostvarenim aktivnostima odvijalo se putem Whatsap grupa koje je oformila ravnateljica te su isključivo služile za informacije o događanjima u skupinama kao i važnim informacijama za roditelje

18.

1. Kod roditelja se konstantno tijekom godine djelovalo na pobuđivanju

interesa za zbivanja u predškolskoj ustanovi i za njihovo aktivno

uključivanje u iste

* roditelji su sudjelovali u planiranju i pripremama za proslavu „ Jesenske svečanosti „ ; završnih svečanosti ; Uskršnjeg sajma
* roditelji su tijekom cijele pedagoške godine bili aktivni u sakupljačkim aktivnostima , posebice u donošenju neoblikovanog i otpadnog materijala i sredstava za obogaćivanje kutića za dječje aktivnosti i dječje Projekte, naravno vodeći računa da se isti mogu dezinficirati ;
* predstavnik roditelja aktivno je sudjelovao u radu Upravnog vijeća ;
* tijekom godine zbog epidemije COVID 19 tradicionalne radionice povodom Dana kruha, Božića i Uskrsa nisu održane s roditeljima već isključivo djeca i odgojitelji u skupinama.
* sudjelovanje u „ Pričaonici priča i bajki „ povodom Mjeseca knjige ove godine proteklo je sa roditeljima uz pridržavanje svih epidemioloških mjera . Aktivno su s djecom odabirali priče i bajke koje su djeca donosila da ih čitamo

**8. *SURADNJA S DRUŠTVENIM ČIMBENICIMA***

Mjesto odrastanja je važno za svakog od nas. Kulturno i socijalno okruženje u kojem djeca odrastaju značajno utječe na njihov život i razvoj vlastitog identiteta. U vrtiću prepoznajemo zajednicu kao izvor učenja , te smo sa svojom zajednicom usko povezani.

Dio razvojnih zadaća ostvarili smo kroz redovitu i neprekidnu suradnju sa :

* osnivačima vrtića K.Bosak i S.Coha koji nam omogućuju daljnje unapređenje materijalnih uvjeta rada ;
* Ministarstvom znanosti , obrazovanja i sporta ( odluke o sufinanciranju javnih potreba , dostava podataka o programu predškole, dostava podataka o djeci pripadnika nacionalnih manjina, dostava podataka o djeci s teškoćama u razvoju, dostava Godišnjeg plana i programa rada vrtića, dostava Godišnjeg izvješća )
* Grad Sveta Nedjelja i gradonačelnik – konzultacije vezane uz organizaciju rada u vrtiću tijekom epidemije COVID 19, mogućnosti financiranja, savjetovanje

19.

* Ured državne uprave ( dostava statističkih podataka )
* Gradska knjižnica u Samoboru ( dječji odjel ) , učlanjivanje djece , posudba literature vezane uz određene teme i interese djece
* Nastavni zavod za javno zdravstvo . suradnja na programu zdrave hrane ;
* Suradnja s prijevozničkom tvrtkom „ Ibus „ – prijevoz djece
* Suradnja s Upravnim odjelom za društvene djelatnosti Grada Samobora u

svezi poslova vezanih za rad i organizaciju predškolsko odgoja

* Suradnja s Zavodom za javno zdravstvo zagrebačke županije-ispostava Samobor , suradnja se očitovala :
  1. prilikom obveznih liječničkih pregleda djece za prijem u predškolsku ustanovu
  2. pregled radnika na poslovima s posebnim uvjetima rada ( odgajatelji )
  3. sanitarnim pregledima svih radnika ( brigu i dokumentaciju vodi zdravstvena voditeljica )
* suradnja s lutkarskim kazalištem SVIJET LUTAKA - predstava za djecu

„ Radoznali zec i jaje „

* suradnja s Teatrom Gavran – predstava za djecu : „ Mudra sova i lukava lisica „
* Suradnja s Župnim uredom u Svetoj Nedelji – blagoslov kruha i vrtića
* Suradnja s gradonačelnikom Grada Svete Nedelje
* Suradnja „ Helen Doron „ –organiziranje ranog učenje engleskog jezika za djecu korisnike vrtića
* Suradnja s dječjim mađioničare „ Jozo Bozo „ – predstave za djecu
* Labosan d.o.o. – redovito uzimanje mikrobioloških briseva i uzoraka vode
* Adria Grupa d.o.o. – dezinfekcija, deratizacija i dezinsekcija objekta;

Catering

* Suradnja s obitelji Šimanović – posjet imanju
* Suradnja s Tehničkim muzejom u Zagrebu – posjet djece
* Suradnja s voditeljima imanja „ Svijet prirode „ – posjet djece

Bitna nam je zadaća i nadalje proširiti suradnju sa svim stručnim , kulturnim i društvenim institucijama koje pridonose kvaliteti odgojno-obrazovnog procesa.

20.

***9. PLAN I PROGRAM RADA UPRAVNOG VIJEĆA***

Upravno vijeće vrtića obavljalo je zadaće i poslove utvrđene Zakonom o predškolskom odgoju i obrazovanju, Statutom vrtića i ostalim propisima i aktima.

Upravno vijeće čine:

1. Kristina Bosak – predsjednica – predstavnik Osnivača;

2. Sandra Coha – zamjenica – predstavnica Osnivača;

3. Anita Santro- članica

4. Romana Čičak Pećin – članica – predstavnica roditelja

5. Snježana Mihelčić – članica – predstavnica odgojitelja.

U izvještajnom razdoblju Upravno vijeće održalo je 19 sjednica na kojima se odlučivalo o:

|  |  |
| --- | --- |
| Plan sjednica | DNEVNI RED SJEDNICA |
| 23.08.2021. |  |
| - DONOŠENJE ODLUKE O RASPISIVANJU NATJEČAJA ZA ODOJITELJA NA NEODREĐENO VRIJEME |
| 31.08.2021. | -DONOŠENJE GODIŠNJEG IZVJEŠĆA ZA 2020./2021. |
| - DONOŠENJE ODLUKE O GODIŠNJIM ZADUŽENJIMA |
| ODGOJITELJA |
| 13.09.2021. | -DONOŠENJE ODLUKE O IZBORU S.BRAČUN NA RADNO MJESTO ODGOJITELJA NA ODREĐENO PUNO RADNO VRIJEME |
| 30.09.2021. | - DONOŠENJE GODIŠNJEG PLANA I PROGRAMA RADA VRTIĆA |
| ZA 2021./2022. GODINU |
| - DONOŠENJE KURIKULUMA DJEČJEG VRTIĆA DJEČJI SAN ZA  2021./2022. PEDAGOŠKU GODINU |
| 14.10.2021. | - DONOŠENJE ODLUKE O ETIČKOM KODEKSU DV DJEČJI SAN |
| 30.12.2021. | - DONOŠENJE ODLUKE O PRODULJENOM RADNOM VREMENU  DJEČJEG VRTIĆA DJEČJI SAN |
| 25.01.2022. | - DONOŠENJE ODLUKE O ZAPOSLENICIMA KOJI RADE NA PROJEKTU I POSTOTKU RADA NA PROJEKTU |
|  |
| 07.01.2021. | - DONOŠENJE ODLUKE O RASPISIVANJU NATJEČAJA ZA ZASNIVANJE RADNOG ODNOSA NA ODREĐENO VRIJEME NA RADNO MJESTO VODITELJA/ICE PROJEKTA “ DJEČJI SAN ZA SVE “ |
| 11.01.2022. | - DONOŠENJE ODLUKE O RASPISIVANJU NATJEČAJA ZA ODGOJITELJA NA ODREĐENO PUNO RADNO VRIJEME |
| 25.01.2022. | - DONOŠENJE ODLUKE O IZBORU M.HERCEG NA RADNO MJESTO ODGOJITELJA NA ODREĐENO VRIJEME |
| -DONOŠENJE ODLUKE O IZBORU I.MARTINELLI NA RADNO MJESTO VODITELJICE PROJEKTA “ DJEČJI SAN ZA SVE “ |
| 07.02.2022. | - DONOŠENJE “ KUĆNOG REDA “ DV DJEČJI SAN |
| 31.03.2022. | - PLAN UPISA ZA 2022./2023.  - DONOŠENJE ODLUKE O SMANJENJU CIJENE DESETSATNOG PROGRAMA ZA KORISNIKE USLUGE DV DJEČJI SAN S PODRUČJA SV.NEDELJE |
| 08.04.2022. | - DONOŠENJE ODLUKE O RASPISIVANJU NATJEČAJA ZA ZASNIVANJE RADNOG ODNOSA NA ODREĐENO ZA RADNA MJESTA  -STRUČNJAK ZA STEM 15 SATI MJ.  -STRUČNJAK ZA DRUŠT.ZNANOSTI 15 SATI MJ.  -STRUČNJAK ZA EKOLOGIJU 15 SATI MJ.  -VODITELJ PROMIDŽBE I MARKETINGA 15 SATI MJ.  -STRUČNJAK ZA HIGIJENU 2 SATA MJ  -KINEZIOLOG 15 SATI MJ. |
| 06.05.2022. | - DONOŠENJE ODLUKE O RASPISIVANJU NATJEČAJA NA ODREĐENO VRIJEME ZA RADNA MJESTA :  STRUČNJAK ZA STEM  KINEZIOLOG  -DONOŠENJE ODLUKE O IZBORU ; J.OSTOJČIĆ OREŠKOVIĆ,stručnjakinja za društvene znanosti; A.KLJAIĆ,voditeljica marketinga i promidžbe;  R.RIČKO,ekolog  A.FRANCETIĆ KUFRIN,stručnjakinje za higijenu |
| 01.06.2022. | -DONOŠENJE RASPOREDA KORIŠTENJA G.O.  -DONOŠENJE ODLUKE O KOLEKTIVNOM G.O. |
| 27.06.2022. | -DONOŠENJE ODLUKE O IZBORU D.KRNEKA NA RADNO MJESTO STRUČNJAKA ZA STEM NA ODREĐENO VRIJEME  -DONOŠENJE ODLUKE O RASPISIVANJU NATJEČAJA ZA ODGOJITELJA NA ODREĐENO PUNO RADNO VRIJEME,POVEĆAN OPSEG POSLOVA |
| 01.07.2022. | -DONOŠENJE ODLUKE O RASPISIVANJU NATJEČAJA ZA SPREMAČICU/SERVIRKU NA NEODREĐENO PUNO RADNO VRIJEME  -DONOŠENJE NOVOG PRAVILNIKA O ZAŠTITI NA RADU  -DONOŠENJE NOVOG PRAVILNIKA O ZAŠTITI OD POŽARA |
| 11.07.2022. | -DONOŠENJE ODLUKE O IZBORU M.HERCEG NA RADNO MJESTO ODGOJITELJA NA ODREĐENO PUNO RADNO VRIJEME,POVEĆAN OPSEG POSLOVA  -SPORAZUMNI RASKID UGOVORA O RADU S N.IVEZIĆ |
| 18.07.2022. | -ODLUKA O IZBORU Đ.KUHAR NA RADNO MJESTO SPREMAČICE/SERVIRKE NA NEODREĐENO PUNO RADNO VRIJEME |
|  |  |
|  |  |

***10. IZVJEŠĆE O REALIZACIJI GODIŠNJEG PLANA***

***RAVNATELJICE***

Pedagoška 2021./2022. godina protekla je u ostvarivanju zakonitosti poslovanja vrtića , podizanju kvalitete organizacijskog , materijalnog i stručnog konteksta u kojem se odvija odgojno-obrazovni rad .Tijekom pedagoške godine ostvarila sam slijedeće aktivnosti neophodne za pravilno funkcioniranje rada vrtića :

***Programiranje***

* izradila Godišnji plan i program rada vrtića i dio vrtićkog Kurikuluma
* izradila svoj godišnji plan rada
* izradila Godišnje izvješće o radu vrtića
* planirala sjednice Upravnog vijeća u suradnji s predsjednicom Upravnog vijeća
* planirala radne dogovore, refleksije/ timska planiranja i sudjelovala u njihovoj realizaciji
* redovito sazivanje Odgojiteljskih vijeća

24.

***Ustrojstvo rada***

* sudjelovala sam u postupku oko upisa i prijema djece u vrtić
* izrada upisne dokumentacije
* osiguravala dovoljan broj djelatnika u ukupnom procesu , prema potrebama
* formiranje skupina u suradnji s odgojiteljima
* pratila i kontrolirala realizaciju poslova na održavanju higijenskih uvjeta i održavanju prostora

***Materijalni uvjeti***

* snimala sam stanje i potrebe u vrtiću te ih iskazivala kao investicijsko i tekuće održavanje
* osiguravala sam dovoljno potrošnog materijala , didaktike, literature i ostalog za rad s djecom
* sudjelovala sam kod nabave i podjele didaktičkog i potrošnog materijala za održavanje čistoće objekta i drugih potreba
* pratila sam racionalni utrošak potrošnog materijala za održavanje čistoće i drugih potreba
* pratila sam izvršavanje svih međusobnih obveza vrtića i roditelja-korisnika usluga
* surađivala s Osnivačem vezano uz adaptaciju vrtićkog prostora i dječjeg igrališta

***Administrativno – upravni poslovi***

* sklapala ugovore o radu na određeno radno vrijeme
* sklapala ugovore o pružanju usluge vrtića s roditeljima
* izradila plan korištenja godišnjih odmora i izdala Rješenja
* pratila primjenu zakona i pod zakonskih akata
* vodila evidenciju o radnicima i radnom vremenu radnika
* donosila odluke iz djelokruga rada

25.

***Njega i skrb za tjelesni rast i zdravlje djece***

* pratila sam ritam života i aktivnosti djece te prilagođavala organizaciju rada svih radnika potrebama djece
* sudjelovala sam u praćenju zdravstvene zaštite djece i obavljala uvide u učestalija oboljenja radi poduzimanja odgovarajućih mjera
* radila sam uvid u rad zaduženih za održavanje higijenskih uvjeta rada u unutarnjem i vanjskom prostoru vrtića

***Odgojno-obrazovni rad***

* pratila sam realizaciju svih zadaća na unapređivanju procesa i poduzimala adekvatne mjere prema godišnjem planu
* sudjelovala sam na organizaciji programa svečanosti s djecom i odgojiteljima
* organizirala sam izlete i posjete

***Permanentno usavršavanje***

* pripremala sam i sudjelovala na sjednicama odgojiteljskih vijeća
* pratila sam i pružala pomoć odgojiteljima pri vođenju pedagoške dokumentacije
* dogovarala sam oblike stručnog usavršavanja u okviru mogućnosti

***Suradnja s roditeljima***

* radila sam na pripremi i vođenju roditeljskih sastanaka
* upoznavala roditelje s dnevnim ritmom vrtića , kućnim redom i sl.
* upoznavala roditelje s odgojno-obrazovnom koncepcijom vrtića
* uključivala roditelje u rad vrtića
* uključivanje roditelje u projekte djece i odgojitelja
* pravovremeno obavještavanje roditelja o odlukama Upravnog vijeća
* izradila Whatsup grupe za roditelje obiju skupina

26.

***Suradnja s vanjskim ustanovama***

* suradnja s Ministarstvom znanosti,obrazovanja i sporta
* suradnja s Agencijom za odgoj i obrazovanje
* suradnja s gradskim uredom za društvene djelatnosti ( Samobor )
* suradnja sa Zavodom za javno zdravstvo
* suradnja s dječjim vrtićima na području Grada
* suradnja s TZ Grada Svete Nedelje
* suradnja s Župnim uredom u Svetoj Nedelji i župnikom mr.sc. Marijanom Kušenićem
* suradnja s dječjim kazalištima na području Grada Zagreba i Hrvatske
* suradnja s „ Energo inspektom „
* suradnja s „ ADRIA d.o.o.“
* suradnja s HZJZ
* suradnja s gradonačelnikom Svete Nedelje
* suradnja s gradskim uredom za društvene djelatnosti ( Zaprešić )
* suradnja s općinom Stupnik
* suradnja s dječjim odjelom knjižnice u Samoboru
* suradnja s općinom Jakovlje idr.

RAVNATELJICA PREDSJEDNICA UPRAVNOG VIJEĆA

Sanja Coha Kristina Bosak

**KLASA : 601-01/22-04/01**

**URBROJ : 238/29-138-01-22-01**